b'\n_START_ARTICLE_\n2003 m. referendumas d\xc4\x97l Lietuvos Respublikos naryst\xc4\x97s Europos S\xc4\x85jungoje\n_START_PARAGRAPH_\n2003 m. referendumas d\xc4\x97l Lietuvos Respublikos naryst\xc4\x97s Europos S\xc4\x85jungoje \xe2\x80\x93 privalomasis referendumas d\xc4\x97l Lietuvos Respublikos naryst\xc4\x97s Europos S\xc4\x85jungoje. Referendumas vyko dvi dienas \xe2\x80\x93 2003 m. gegu\xc5\xbe\xc4\x97s 10 ir 11 d. Referendume dalyvavo 63,37\xc2\xa0% vis\xc5\xb3 rink\xc4\x97j\xc5\xb3, u\xc5\xbe Lietuvos naryst\xc4\x99 ES pasisak\xc4\x97 91,07\xc2\xa0% balsavusi\xc5\xb3j\xc5\xb3.\n_START_SECTION_\nReferendumo prie\xc5\xa1istor\xc4\x97\n_START_PARAGRAPH_\nOficial\xc5\xabs santykiai ir bendradarbiavimas tarp Lietuvos ir Europos Bendrijos prasid\xc4\x97jo 1991 m. rugpj\xc5\xab\xc4\x8dio 27 d., kai Europos Bendrija (Europos S\xc4\x85jungos pirmtak\xc4\x97) nusprend\xc4\x97 pripa\xc5\xbeinti Lietuvos nepriklausomyb\xc4\x99._NEWLINE_1995 m. gruod\xc5\xbeio 8 d. Lietuvos Respublikos Vyriausyb\xc4\x97 \xc4\xafteik\xc4\x97 oficial\xc5\xb3 pra\xc5\xa1ym\xc4\x85 priimti \xc4\xaf ES. 1997 m. liepos m\xc4\x97n. paskelbtoje Europos Komisijos nuomon\xc4\x97je pateikiama i\xc5\xa1vada, kurioje rekomenduojama nedelsiant prad\xc4\x97ti stojimo derybas su penkiomis asocijuotomis Vidurio ir Ryt\xc5\xb3 Europos (VRE) valstyb\xc4\x97mis: \xc4\x8cekija, Estija, Vengrija, Lenkija ir Slov\xc4\x97nija. Tuo tarpu likusios penkios \xc5\xa1alys, tarp kuri\xc5\xb3 buvo ir Lietuva, nebuvo \xc4\xafvertintos kaip pasirengusios narystei._NEWLINE_Stojimo derybos buvo oficialiai baigtos 2002 m. gruod\xc5\xbeio 12-13 d. Kopenhagoje vykusiame Europos Vadov\xc5\xb3 Tarybos susitikime._NEWLINE_2003 m. baland\xc5\xbeio 16 d. At\xc4\x97nuose Ministras Pirmininkas Algirdas Brazauskas ir U\xc5\xbesienio reikal\xc5\xb3 ministras Antanas Valionis pasira\xc5\xa1\xc4\x97 stojimo \xc4\xaf Europos S\xc4\x85jung\xc4\x85 sutart\xc4\xaf._NEWLINE_Paskutinis \xc5\xbeingsnis norint \xc4\xafstoti \xc4\xaf ES liko referendumas.\n_START_SECTION_\nReferendumo klausimas\n_START_PARAGRAPH_\nReferendume buvo parengtas toks teiginys: Pritariu Lietuvos Respublikos narystei Europos S\xc4\x85jungoje. Rink\xc4\x97jai \xc5\xbeym\xc4\x97jo TAIP arba NE skiltis.\n_START_SECTION_\nBalsavimas pa\xc5\xa1tu\n_START_PARAGRAPH_\n7,59\xc2\xa0% (196622 rink\xc4\x97jai)\n_START_SECTION_\nBalsavimo rezultatai\n_START_PARAGRAPH_\nTaip \xe2\x80\x93 91,07\xc2\xa0% (1504264 rink\xc4\x97jai)_NEWLINE_Ne \xe2\x80\x93 8,93\xc2\xa0% (147527 rink\xc4\x97jai)'